**GUVERNUL ROMÂNIEI**

****

**HOTĂRÂRE**

**pentru aprobarea indicatorilor tehnico-economici ai obiectivului de investiţii**

**„Lucrări de reabilitare poduri, podețe și tuneluri de cale ferată – etapa a II-a – faza studiu de fezabilitate - SRCF Iași” – pod km 290+783, lucrare de utilitate publică de interes național**

În temeiul art. 108 din Constituţia României, republicată și al art. 42 alin. (1) lit. a) din Legea nr. 500/2002 privind finanţele publice, cu modificările şi completările ulterioare,

**Guvernul României** adoptă prezenta hotărâre:

 **Art. 1 -** Se aprobă indicatorii tehnico-economici ai obiectivului de investiţii „Lucrări de reabilitare poduri, podețe și tuneluri de cale ferată – etapa a II-a – faza studiu de fezabilitate - SRCF Iași” – pod km 290+783, lucrare de utilitate publică de interes național, prevăzuţi în anexa care face parte integrantă din prezenta hotărâre.

 **Art. 2 -** Finanțarea obiectivului de investiții de utilitate publică de interes național prevăzut la art. 1 se realizează din cadrul Programului Transport 2021-2027, precum și din alte surse legal constituite, în limita sumelor aprobate anual cu această destinație, conform programelor de investiții publice aprobate potrivit legii.

**Art. 3 -** Ministerul Transporturilor și Infrastructurii, prin Compania Naţională de Căi Ferate „C.F.R.” – S.A, răspunde de modul de utilizare a sumelor prevăzute în anexă, în conformitate cu prevederile legale în vigoare.

**PRIM-MINISTRU**

**ION-MARCEL CIOLACU**